пикантни шеги за Счетоводители
Една фирма обявила конкурс за главен счетоводител. Явил се първият кандидат. Шефът го попитал:
- Колко прави две по две?
- Това някаква шега ли е?
- Не, въпросът е напълно сериозен!
- Ами, всеки първолак знае, че отговорът е:четири!
- Сигурен ли сте?
- Напълно!
- Съжалявам, не сте подходящ!
Явил се втори кандидат. Шефът го попитал:
- Колко прави две по две?
- Четири!
- Сигурен ли сте?
- Ооо... разбирам! Искате резултатът щателно да се провери! Ето, вадя лаптопа, влизам в най-модерната програма! И - бинго! Отговорът - наистина е четири!
- Съжалявам, не сте подходящ!
Явил се трети кандидат. Шефът го попитал:
- Колко прави две по две?
Оня вдигнал ръка:
- Един момент! Я - първо заключете вратата!
Босът я заключил!
- А сега затворете прозореца!
Оня го затворил!
Спуснете щорите!
И това било сторено!
- Загасете лампите!
В стаята настъпил пълен мрак.
- Включете високо радиото!
Звукът на устройството бил надут на макс.
Тогава кандидатът се навел напред през масата. И казал в ухото на събеседника си:
- Кажете сега - колко трябва да се получи?
Шефът грейнал от радост:
- Точно такъв счетоводител ми трябва! Честито, назначен сте!